ฟูกายะ

ฟูกายะ (深谷市 (Fukaya-shi)) เป็นนครที่ตั้งอยู่ทางตอนเหนือของจังหวัดไซตามะ ประเทศญี่ปุ่น มีขนาดพื้นที่ทั้งหมด 138.37 ตารางกิโลเมตร (53.42 ตารางไมล์) มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 138,974 คน มีความหนาแน่นของประชากร 1,004 คนต่อตารางกิโลเมตร มีชื่อเสียงด้านการปลูกหอมต้นเดี่ยว หรือ ฟูกายะเนงิ (深谷ネギ (Fukaya-negi)) ภูมิศาสตร์ นครฟูกายะตั้งอยู่ติดเขตแดนทางทิศเหนือของจังหวัดไซตามะ ติดกับจังหวัดกุมมะ ตั้งอยู่ในที่ราบคันโต บนพื้นที่ราบระหว่างแม่น้ำโทเนะและแม่น้ำอารากาวะ เทศบาลข้างเคียง จังหวัดไซตามะ นครฮนโจ นครคูมางายะ เมืองมิซาโตะ เมืองรันซัง เมืองโยริอิ จังหวัดกุมมะ นครอิเซซากิ นครโอตะ ภูมิอากาศ นครฟูกายะมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในนครฟูกายะอยู่ที่ 14.5 °C ปริมาณน้ำฝนเฉลี่ยทั้งปีอยู่ที่ 1,270 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.7 °C และต่ำสุดในเดือนมกราคมอยู่ที่ประมาณ 3.4 °C สถิติประชากร ตามข้อมูลสำมะโนประชากรของญี่ปุ่น จำนวนประชากรของฟูกายะมีแนวโน้มคงที่ หลังจากที่เติบโตมาเป็นเวลานาน ประวัติศาสตร์ ฟูกายะเป็นที่ตั้งของปราสาทที่สร้างโดยตระกูลอูเอซูงิใน ค.ศ. 1456 และต่อมาเป็นที่ตั้งศูนย์กลางของอาณาเขตศักดินาโอกาเบะ ซึ่งเป็นอาณาเขตศักดินาภายใต้การปกครองของโชกุนโทกูงาวะ ในยุคเอโดะ ฟูกายะชูกุเป็นเมืองพักแรมหลักบนถนนสายนากาเซ็นโด (中山道) โดยมีที่พักที่เรียกว่าฮาตาโงะ (旅籠) มากกว่า 80 แห่ง เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเทศบาลเมืองฟูกายะขึ้นภายในอำเภอฮันซาวะ จังหวัดไซตามะ ต่อมาอำเภอฮันซาวะถูกยุบไปใน ค.ศ. 1896 รวมท้องที่เข้าเป็นส่วนหนึ่งของอำเภอโอซาโตะ เมืองฟูกายะได้ผนวกรวมเอาหมู่บ้านอาเกโตะ ฮาตาระ โอโยริ และฟูจิซาวะ เข้ามาเป็นส่วนหนึ่ง แล้วยกฐานะเป็นนครเมื่อวันที่ 1 มกราคม ค.ศ. 1955 และผนวกหมู่บ้านโทโยซาโตะเข้าเป็นส่วนหนึ่งเมื่อวันที่ 1 เมษายน ค.ศ. 1973 และเมื่อวันที่ 1 มกราคม ค.ศ. 2006 เมืองฮานาโซโนะ คาวาโมโตะ และโอกาเบะ (ทั้งหมดมาจากอำเภอโอซาโตะ) ถูกรวมเข้ากับนครฟูกายะ การเมืองการปกครอง นครฟูกายะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 24 คน ในแง่ของการเมืองระดับจังหวัด นครฟูกายะกับเมืองมิซาโตะและเมืองโยริอิ รวมกันเป็นเขตเลือกตั้งที่ให้สมาชิกสภาจังหวัดไซตามะจำนวน 3 คน และในแง่ของการเมืองระดับชาติ นครฟูกายะเป็นส่วนหนึ่งของเขตเลือกตั้งที่ 11 จังหวัดไซตามะ ในการเลือกตั้งสภาผู้แทนราษฎร ซึ่งเป็นสภาล่างในรัฐสภาญี่ปุ่น เศรษฐกิจ เศรษฐกิจของฟูกายะเน้นไปที่การเกษตร โดยมีต้นหอมและทิวลิปเป็นพืชผลท้องถิ่นที่มีชื่อเสียง และยังมีสวนอุตสาหกรรมที่ตั้งอยู่ในส่วนตะวันออกของเมือง โดยมีการผลิตอิฐเป็นอุตสาหกรรมหลักในท้องถิ่น การขนส่ง รถไฟ บริษัทรถไฟญี่ปุ่นตะวันออก (JR East): สายทากาซากิ สถานี: ฟูกายะ – โอกาเบะ รถไฟชิจิบุ: สายหลักชิจิบุ สถานี: อาเกโตะ – ทาเกกาวะ – นางาตะ – ฟูกายะฮานาโซโนะ – โอมาเอดะ ทางหลวง ทางด่วนคังเอ็ตสึ: ทางแยกต่างระดับฮานาโซโนะ ทางหลวงแผ่นดินหมายเลข 17 ทางหลวงแผ่นดินหมายเลข 140 ทางหลวงแผ่นดินหมายเลข 254 เมืองพี่น้อง ดอลบี (Dalby) รัฐควีนส์แลนด์ ประเทศออสเตรเลีย ฟรีมอนต์ (Fremont) รัฐแคลิฟอร์เนีย สหรัฐอเมริกา ตั้งแต่ 26 มกราคม ค.ศ. 1980 เขตชุ่นอี้ นครปักกิ่ง ประเทศจีน ตั้งแต่ 7 พฤศจิกายน ค.ศ. 1995 สิ่งที่น่าสนใจในท้องถิ่น แหล่งปราสาทฟูกายะ บ้านเกิดของชิบูซาวะ เออิจิ พิพิธภัณฑ์อนุสรณ์ชิบูซาวะ เออิจิ ศาลเจ้าทากิโนมิยะจินจะ มาสคอต ฟุกกะจัง () เป็นตัวละครและมาสคอตประจำเมือง (ยูรุ-เคียระ) ฟุกกะจังถูกสร้างขึ้นเมื่อวันที่ 28 มิถุนายน ค.ศ. 2010 โดยว่ากันว่าเป็นสิ่งมีชีวิตในจินตนาการที่เหมือนกระต่ายและกวาง ฟุกกะจังได้รับการกล่าวขานอย่างกว้างขวางว่าเป็นมาสคอตยอดนิยมของเมือง บุคคลที่มีชื่อเสียง ชิบูซาวะ เออิจิ - นักอุตสาหกรรม ริเอะ มิมูระ - นักแสดง โมโมกะ มูราโอกะ - นักสกีพาราอัลไพน์ ยาซูโอะ ทาเกอิ - ผู้ก่อตั้งทาเกฟูจิ อ้างอิง แหล่งข้อมูลอื่น เว็บไซต์ทางการของนครฟูกายะ (ในภาษาญี่ปุ่น)